Sukladno Pozivu na dostavu projektnih prijedloga „Podrška razvoju Centara kompetencija“ (Referentna oznaka: KK.01.2.2.03.) i „Pravilima o provedbi postupaka nabave za neobveznike Zakona o javnoj nabavi“, Genos d.o.o., iz Osijeka, Vatrogasna 112 objavljuje

**POZIV NA DOSTAVU PONUDA**

**NAZIV NABAVE**

**POTROŠNI MATERIJAL**

**EVIDENCIJSKI BROJ NABAVE**

**08/2021**

Zagreb, srpanj 2021.

SADRŽAJ

1. **Opći podaci**

1.1. Podaci o Naručitelju

1.2. Podaci o osobi zaduženoj za komunikaciju s Ponuditeljima

1.3. Vrsta postupka nabave

1.4. Dostupnost dokumentacije za nadmetanje

1.5. Objašnjenja i izmjene dokumentacije za nadmetanje

1.6. Evidencijski broj nabave

1.7. Pravo sudjelovanja

1.8. Sprječavanje sukoba interesa

1.9. Zajednica ponuditelja

1.10. Podizvoditelji

**2. PREDMET NABAVE**

2.1. Procijenjena vrijednost nabave

2.2. Grupe predmeta nabave

2.3. Opis predmeta nabave

2.4. Način određivanja cijene ponude

2.5. Mjesto isporuke

2.6. Rok isporuke

**3. RAZLOZI ISKLJUČENJA PONUDITELJA**

3.1. Obvezni razlozi isključenja Ponuditelja te dokumenti kojima Ponuditelj dokazuje da ne postoje razlozi za isključenje

3.1.1. Nekažnjavanje

3.1.2. Plaćene dospjele porezne obveze i obveze za mirovinsko i zdravstveno osiguranje

3.1.3. Lažni podaci

3.2. Ostali razlozi isključenja Ponuditelja te dokumenti kojima Ponuditelj dokazuje da ne postoje ostali razlozi za isključenje

**4. UVJETI SPOSOBNOSTI PONUDITELJA**

4.1. Pravna i poslovna sposobnost

4.1.1. Dokazi pravne sposobnosti

**5. PODACI O PONUDI**

5.1. Sadržaj ponude

5.2. Način podnošenja ponuda

5.3. Način dostave ponude

5.4. Izmjena i/ili dopuna ponude i odustajanje od ponude

5.5. Alternativne ponude

5.6. Cijena ponude i valuta

5.7. Rok i način plaćanja

5.8. Kriterij za odabir ponude

5.9. Jezik i pismo na kojem se sastavlja ponuda

5.10. Rok valjanosti ponude

5.11. Datum, vrijeme i mjesto dostave ponuda

5.12. Otvaranje ponuda

5.13. Pregled i ocjena ponuda

5.14. Donošenje odluke o odabiru

5.15. Poništenje postupka nabave

5.16. Uvid u ponude

5.17. Završetak postupka nabave

**6. POPIS PRILOGA**

## OPĆI PODACI

## Podaci o Naručitelju

Naziv Naručitelja: Genos d.o.o. (u daljnjem tekstu Naručitelj),

Sjedište Naručitelja: Vatrogasna 112, 31 000 Osijek, Republika Hrvatska,

OIB Naručitelja: 17560201884,

Broj telefona Naručitelja: +385 1 647 1181,

Broj faksa Naručitelja: +385 1 647 1169,

Internet stranica Naručitelja*:* http://www.genos-glyco.com,

E-mail adresa Naručitelja: fslipcevic@genos.hr

## Podaci o osobi zaduženoj za komunikaciju s Ponuditeljima

Komunikacija i svaka druga razmjena informacija između Naručitelja i Ponuditelja obavljat će se isključivo u pisanom obliku putem elektroničke pošte Naručitelja i internetske stranice Naručitelja.

Osobni podaci i funkcija osobe zadužene za komunikaciju s Ponuditeljima: Filip Slipčević

Adresa elektroničke pošte kontakt osobe: [fslipcevic@genos.hr](mailto:fslipcevic@genos.hr)

## Vrsta postupka nabave

Vrsta postupka nabave je nabava s obveznom objavom sukladno Pravilima o provedbi postupaka nabave za neobveznike Zakona o javnoj nabavi, a koji je sastavni dio natječajne dokumentacije u okviru Poziva prijedloga „Podrška razvoju Centara kompetencija“ (Referentna oznaka: KK.01.2.2.03.).

Naručitelj je projekt koji je predmet ove nabave prijavio nadležnom Ministarstvu gospodarstva, obrta i poduzetništva za sufinanciranje sukladno natječajnoj dokumentaciji iz naprijed opisanog natječaja prijedloga „Podrška razvoju Centara kompetencija“ (Referentna oznaka: KK.01.2.2.03.).

## Dostupnost dokumentacije za nadmetanje

Dokumentacija za nadmetanje, odgovori i pitanja Ponuditelja, kao i sve obavijesti o izmjenama i dopunama dokumentacije za nadmetanje biti će stavljene na raspolaganje Ponuditeljima na internetskoj stranici Strukturnih fondova, adresa internetske stranice [www.strukturnifondovi.hr](http://www.strukturnifondovi.hr) ( sa danom objave Obavijesti o nabavi).

## Objašnjenja i izmjene dokumentacije za nadmetanje

Ponuditelji mogu za vrijeme trajanja roka za dostavu ponuda postavljati pitanja odnosno zahtijevati dodatne informacije i pojašnjenja vezana uz dokumentaciju za nadmetanje. Zahtjev sa postavljenim pitanjima Ponuditelji mogu postaviti najkasnije tijekom četvrtog (4) dana prije dana u kojem istječe rok za dostavu ponuda. Dodatne informacije i pojašnjenja biti će objavljeni bez navođenja podataka o podnositelju zahtjeva na internetskim stranicama na kojima je dostupna i dokumentacija za nadmetanje (točka 1.3.), najkasnije tijekom trećeg (3) dana prije dana u kojem istječe rok za dostavu ponuda, u protivnom Naručitelj će primjereno produljiti rok za dostavu ponuda.

Komunikacija i svaka druga razmjena informacija između Naručitelja i Ponuditelja obavljati će se u pisanom obliku. Pisani zahtjev zainteresiranih Ponuditelja sa pojašnjenjem dostavlja se s naznakom „za javnu nabavu“ isključivo putem elektroničke pošte osobe zadužene za komunikaciju s Ponuditeljima (točka 1.2.) ili na broj telefaksa Naručitelja*.*

U slučaju da Naručitelj za vrijeme roka za dostavu ponuda izmjeni dokumentaciju za nadmetanje, izmjene će učiniti dostupnima svim Ponuditeljima na isti način i na istim internetskim stranicama kao i temeljnu dokumentaciju za nadmetanje, te Ponuditeljima od izmjene osigurati rok od najmanje 8 (osam ) dana za dostavu ponuda, ukoliko bi izmjene značajno utjecale na opis predmeta nabave.

## Evidencijski broj nabave

Evidencijski broj nabave: **08/2021**

## Pravo sudjelovanja

U ovom postupku nabave kao Ponuditelji mogu sudjelovati svi gospodarski subjekti, neovisno o državi u kojoj su registrirani ili imaju podružnicu.

## Sprječavanje sukoba interesa

Naručitelj ne smije nabavljati radove, robu i usluge od gospodarskih subjekata u odnosu na koje postoji jedna od sljedećih situacija:

1. ako predstavnik Naručitelja istodobno obavlja upravljačke poslove u povezanom subjektu, ili

2. ako je predstavnik Naručitelja vlasnik poslovnog udjela, dionica odnosno drugih prava na temelju kojih sudjeluje u upravljanju odnosno u kapitalu toga povezanog subjekta s više od 0,5 %,

3. od srodnika po krvi u pravoj liniji ili pobočnoj liniji do četvrtog stupnja, srodnika po tazbini do drugog stupnja, bračnog ili izvanbračnog druga, posvojitelja i posvojenika, osnivača, vlasnika te od povezanih i partnerskih poduzeća i osoba.

Iznimno, sukob interesa ne postoji ako je povezana osoba predstavnika NOJN-a poslovne udjele, dionice odnosno druga prava na temelju kojih sudjeluje u upravljanju odnosno u kapitalu povezanog subjekta s više od 0,5 % stekla u razdoblju od najmanje dvije godine prije imenovanja odnosno stupanja na dužnost predstavnika NOJN-a s kojim je povezana.

Prilikom utvrđivanja postojanja sukoba interesa na odgovarajući način se primjenjuju odredbe važećeg Zakona o javnoj nabavi koje uređuju to pitanje.

Naručitelj je u sukobu interesa sa sljedećim gospodarskim subjektima

1. GlycanAge Ltd London

2. Genos Glycoscience d.o.o. Zagreb.

3. Lauc, obrt za poslovno savjetovanje, vl. Gordan Lauc

4. Sloane Investments UK Limited,

5. DiabRisk društvo s ograničenom odgovornošću za istraživanje i razvoj

6. Lumiere d.o.o.

7. Jaspero d.o.o.

8. VUČEDOLSKA JAREBICA d.o.o. za usluge

9. E-GLAS društvo s ograničenom odgovornošću za inteligentne računalne sustave i asistivnu tehnologiju

10. VARTEKS varaždinska tekstilna industrija d.d.

11. Selectio Solutions d.o.o. za savjetovanje

12. Electus DGS d.o.o. za privremeno zapošljavanje

13. Centar poslova d.o.o. za privremeno zapošljavanje

14. SELECTIO d.o.o. za posredovanje pri zapošljavanju

15. ELECTUS USLUGE d.o.o. za usluge

16. Finvest Corp d.d.

17. Lošinjska plovidba – Holding d.d.

18. Hidroelektra mehanizacija d.d. u stečaju

19. Kotka d.d.

20. InovaLab društvo s ograničenom odgovornošću za usluge

## Zajednica ponuditelja

Više gospodarskih subjekata može se udružiti i dostaviti zajedničku ponudu, bez obzira na pravni oblik njihova zajedničkog ustrojstva. Ponuditelj koji je u ovom postupku nabave podnio ponudu samostalno, ne smije istodobno sudjelovati u zajednici ponuditelja koja u ovom postupku dostavlja zajedničku ponudu. U zajedničkoj ponudi mora biti precizno navedeno koji će dio ugovora (predmet, količina, vrijednost i postotni dio) izvršavati pojedini član zajednice Ponuditelja, te koji je član zajednice ponuditelja ovlašten za komunikaciju s Naručiteljem i koji je član ovlašten potpisati zajedničku ponudu.

Naručitelj neposredno plaća svakom članu zajednice Ponuditelja za onaj dio ugovora koji je on izvršio na temelju fakture koju dostavlja direktno Naručitelju, ako zajednica Ponuditelja ne odredi drugačije. Odgovornost Ponuditelja iz zajednice Ponuditelja je solidarna. Ako u ovom postupku nabave bude odabrana ponuda zajednice ponuditelja, naručitelj može nakon odabira, od zajednice ponuditelja zahtijevati određeni pravni oblik u mjeri u kojoj je to potrebno za zadovoljavajuće izvršenje ugovora. Navedeni akt mora biti ovjeren žigom i potpisom od svih članova zajednice ponuditelja.

## Podizvoditelji

U ovom postupku nabave Ponuditeljima je dopušteno angažiranje podizvoditelja. Podizvoditelj je gospodarski subjekt koji za odabranog Ponuditelja s kojim je Naručitelj sklopio ugovor, isporučuje robu i pruža usluge koji su neposredno povezani s predmetom nabave.

Ukoliko Ponuditelj namjerava dati dio ugovora u podugovor jednom ili više podizvoditelja dužan je u ponudi navesti sljedeće podatke:

* naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) i broj računa podizvoditelja,
* predmet, količinu, vrijednost podugovora i postotni dio ugovora koji se daje u podugovor. Navedeni podaci o podizvoditeljima obavezni su sastojci ugovora o nabavi.

Ako se dio ugovora daje u podugovor, tada za robu ili usluge koje će podizvoditelj isporučiti ili pružiti, Naručitelj neposredno plaća Ponuditelju. Naručitelj nema obvezu neposrednog plaćanja podizvoditelju.

*Obrazloženje:*

*Trošak plaćanja podizvoditelju može biti neprihvatljiv za financiranje iz EU fondova zbog razloga vezanih za specifične uvjete izvršenja ugovora (ugovor se planira sufinancira sredstvima EU te se na njega primjenjuje Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002). Na temelju zakonskih odredbi EU-a koje reguliraju financiranje, ukoliko se usluge/roba ne bi platile izravno izvršitelju isto može utjecati na prihvatljivost rashoda nastalih tijekom provedbe ugovora financiranih u sklopu projekata financiranih fondovima EU-a te rashodi koji ne mogu biti potvrđeni u skladu sa zahtjevima EU- a prema Financijskoj uredbi ne mogu biti financirani iz općeg proračuna Unije. Slijedom svega navedenog Naručitelj će samo provoditi kontrolu plaćanja prema podizvoditeljima.*

Odabrani Ponuditelj mora svom računu odnosno situaciji priložiti račune odnosno situacije svojih podizvoditelja koje je prethodno potvrdio.

Odabrani Ponuditelj može tijekom izvršenja ugovora od Naručitelja zahtijevati

* promjenu podizvoditelja za onaj dio ugovora koji je prethodno dao u podugovor
* preuzimanje izvršenja dijela ugovora koji je prethodno dao u podugovor
* uvođenje jednog ili više novih podizvoditelja čiji ukupni udio ne smije prijeći 30% vrijednosti ugovora neovisno o tome je li prethodno dao dio ugovora u podugovor ili ne

Uz zahtjev odabrani Ponuditelj mora Naručitelju dostaviti podatke za novog podizvoditelja i to

* naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) i broj računa podizvoditelja, i
* predmet, količinu, vrijednost podugovora i postotni dio ugovora koji se daje u podugovor

Naručitelj može prije odobravanja zahtjeva od odabranog Ponuditelja zatražiti važeće dokumente kojima se dokazuje da kod novog podizvoditelja ne postoje razlozi isključenja te da ispunjava uvjete pravne, poslovne, i tehničke i stručne sposobnosti koji su određeni ovom Dokumentacijom za nadmetanje.

Sudjelovanje podizvoditelja ne utječe na odgovornost odabranog Ponuditelja za izvršenje ugovora.

# PREDMET NABAVE

## Procijenjena vrijednost nabave

Ukupna procijenjena vrijednost (UPV) nabave**: 3.345.446,46** HRK bez PDV-a.

## Grupe predmeta nabave

Predmet nabave je podijeljen u 18 grupa. U nastavku predmet nabave po grupama uz pripadajuću procijenenu vrijednost (bez PDV-a):

Grupa 1: PLOČICE ZA UHPLC ANALIZU GLIKANA, (PV 140.000,00 HRK)

Grupa 2: VIJALE ZA PRIPREMU UZORAKA ZA UPLC, (PV 220.000,00 HRK)

Grupa 3: FILTER PLOČICE ZA PRIPREMU UZORAKA, (PV 600.000,00 HRK)

Grupa 4: NASTAVCI ZA SARTORIOUS PIPETE, (PV 140.000,00 HRK)

Grupa 5: NASTAVCI ZA RAININ PIPETE, (PV 660.000,00 HRK)

Grupa 6: NASTAVCI ZA EPPENDORF PIPETE, (PV 184.000,00 HRK)

Grupa 7: NASTAVCI ZA EPPENDORF I ERGOONE PIPETE ZA RAD S DNA, (PV 40.000,00 HRK)

Grupa 8: MATERIJAL ZA INKUBACIJU UZORAKA U PLOČICAMA, (PV 30.000,00 HRK)

Grupa 9: TUBICE / KAPICE, (PV 30.000,00 HRK)

Grupa 10: LABORATORIJSKE RUKAVICE, (PV 100.000,00 HRK)

Grupa 11: OSTALI POTROŠNI MATERIJAL, (PV 40.000,00 HRK)

Grupa 12: ENZIMI, (PV 320.000,00 HRK)

Grupa 13: ORGANSKA OTAPALA, (PV 160.000,00 HRK)

Grupa 14: KISELINE, (PV 11.446,46 HRK)

Grupa 15: KEMIKALIJE ZA PRIMJENU U MOLEKULARNOJ BIOLOGIJI, (PV 60.000,00 HRK)

Grupa 16: KEMIKALIJE ZA GEL ELEKTROFOREZU PROTEINA, (PV 50.000,00 HRK)

Grupa 17: KEMIKALIJE I POTROŠNI MATERIJAL ZA KAPILARNU ELEKTROFOREZU, (PV 480.000,00 HRK)

Grupa 18: OSTALE KEMIKALIJE, (PV 80.000,00 HRK)

## Opis predmeta nabave

Predmet nabave je **potrošni materijal** za projekt „Centar kompetencija u molekularnoj dijagnostici“.

U ponudi moraju biti ponuđene sve stavke na način kako je to definirano u troškovniku (Prilog 3.).

Navedena usluga detaljno je opisana u Prilogu 2. Tehničke specifikacije, koji čini sastavni dio Poziva na dostavu ponude.Količina i predmeta nabave je definirana u troškovniku (Prilog 3).

Nositelj projekta je GENOS d.o.o.. U projektu sudjeluje 10 partnera, od toga 3 poduzetnika i 7 javnih organizacija za istraživanje i širenje znanja. Ukupna vrijednost projekta je 70.601.110,15 kn.

Vrijeme provedbe projekta je od 01.04.2018. do 08.11.2022. godine.

## Način određivanja cijene ponude / *The method of determining the bid price*

Cijena ponude piše se brojkama u apsolutnom iznosu, a izračunava se u skladu s Troškovnikom i Specifikacijom usluge (Prilog 2. i Prilog 3.). **Ponuda mora biti izražena u nacionalnoj valuti zemlje Naručitelja, zaokruženo na dvije decimale. Izražavanje ponude u drugoj valuti nije dopušteno.**

Ponuditelji iz tuzemstva trebaju prikazati cijenu svoje ponude i bez PDV-a i s PDV-om. Ukoliko je riječ o Ponuditelju iz inozemstva, isti cijenu svoje ponude treba prikazati samo bez PDV-a, pri čemu na mjesto predviđeno za upis cijene ponude s PDV-om upisuje isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja prazno. Jedinična cijena stavki bez PDV-a mora biti iskazana sa eventualnim popustima i mora uključivati sve zavisne troškove koji se odnose na predmet nabave.

Naručitelj će u postupku pregleda, usporedbe i ocjenjivanja ponuda uspoređivati ukupnu cijenu ponude bez PDV-a. Ako Ponuditelj ne ispuni troškovnik u skladu sa zahtjevima iz ove dokumentacije za nadmetanje ili promijeni tekst i izvorni sadržaj u obrascu troškovnika, smatrat će se da je takav troškovnik nepotpun i nevažeći te će ponuda biti odbijena. U cijenu ponude bez poreza na dodanu vrijednost moraju biti uračunati svi troškovi Izvršitelja (dopremanje i sl.) i popusti.

## Mjesto isporuke

Roba će se isporučivati na adresi laboratorija Naručitelja: Genos d.o.o., Borongajska cesta 83H, 10 000 Zagreb, Republika Hrvatska.

## Rok isporuke

Rok za isporuku cjelokupnog predmeta nabave najkasnije do 08.11.2022., a maksimalno trideset (30) dana od dana pojedinačnih narudžbi kupca.

Naručitelj će robu i uslugu naručivati sukcesivno ovisno o tijeku i potrebama znanstvenog istraživanja.

# RAZLOZI ISKLJUČENJA PONUDITELJA

Ponuditelj, odnosno zajednica ponuditelja, dužan je u svojoj ponudi priložiti dokumente zahtijevane ovom dokumentacijom za nadmetanje, a kojima se dokazuje da ne postoje razlozi za isključenje.

Ponuditelju, odnosno zajednici ponuditelja, dopušteno je dostavljati tražene dokumente na jedan od slijedećih načina: u izvorniku, u ovjerenoj preslici ili u neovjerenoj preslici. Neovjerenom preslikom smatra se i neovjereni ispis elektroničke isprave.

Svi dokumenti kojima se dokazuje da ne postoje razlozi isključenja, dostavljaju se na hrvatskom jeziku i latiničnom pismu. Za dokumente izdane na stranom jeziku, potrebno je priložiti prijevod tih dokumenata na hrvatski jezik.

U slučaju zajednice ponuditelja ili u slučaju podizvoditelja, okolnosti vezane uz razloge isključenja utvrđuju se za sve članove zajednice ponuditelja ili podizvoditelje pojedinačno. Ukoliko gospodarski subjekt namjerava dio ugovora o nabavi dati u podugovor jednom ili više podizvoditelja, dokumenti kojima se dokazuje da ne postoje razlozi za isključenje iz postupka, moraju se dostaviti za svakog člana zajednice ponuditelja, odnosno za svakog podizvoditelja.

## Obvezni razlozi isključenja Ponuditelja te dokumenti kojima Ponuditelj dokazuje da ne postoje razlozi za isključenje

### Nekažnjavanje

Naručitelj će isključiti Ponuditelja iz postupka nabave, ako je Ponuditelj i/ili osoba ovlaštena po zakonu za zastupanje Ponuditelja pravomoćno osuđena za bilo koje od slijedećih kaznenih djela odnosno za odgovarajuća kaznena djela prema propisima države sjedišta Ponuditelja ili države čiji je državljanin osoba ovlaštena po zakonu za zastupanje Ponuditelja:

* + - * prijevara (236.), prijevara u gospodarskom poslovanju (članak 247.), primanje mita u gospodarskom poslovanju (članak 252.), davanje mita u gospodarskom poslovanju (članak 253.), zlouporaba u postupku nabave (članak 254.), utaja poreza ili carine (članak 256.), subvencijska prijevara (članak 258.), pranje novca (članak 265.), zlouporaba položaja i ovlasti (članak 291.), nezakonito pogodovanje (članak 292.), primanje mita (članak 293.), davanje mita (članak 294.), trgovanje utjecajem (članak 295.), davanje mita za trgovanje utjecajem (članak 296.), zločinačko udruženje (članak 328.) i počinjenje kaznenog djela u sastavu zločinačkog udruženja (članak 329.) iz Kaznenog zakona(NN 125/11, 144/12, 56/15, 61/15);
      * prijevara (članak 224.), pranje novca (članak 279.), prijevara u gospodarskom poslovanju (članak 293.), primanje mita u gospodarskom poslovanju (članak 294.a), davanje mita u gospodarskom poslovanju (članak 294.b), udruživanje za počinjenje kaznenih djela (članak 333.), zlouporaba položaja i ovlasti (članak 337.), zlouporaba obavljanja dužnosti državne vlasti (članak 338.), protuzakonito posredovanje (članak 343.), primanje mita (članak 347.) i davanje mita (članak 348.) iz Kaznenog zakona (Narodne novine broj 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
      * kaznenih djela koja uključuju dječji rad ili drugi oblik trgovanja ljudima, terorizam i financiranje terorizma

Za potrebe utvrđivanja da ne postoje okolnosti iz ove točke Ponuditelj je dužan u ponudi dostaviti Izjavu o nekažnjavanju koju daje osoba po zakonu ovlaštena za zastupanje Ponuditelja, ovjerenu potpisom i pečatom (ako je primjenjivo). Izjava ne smije biti starija od dana početka postupka nabave (Prilog 4 Dokumentacije za nadmetanje), te se dostavlja u izvorniku.

### Plaćene dospjele porezne obveze i obveze za mirovinsko i zdravstveno osiguranje

Naručitelj će isključiti iz postupka nabave Ponuditelja koji nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja.

Za potrebe dokazivanja da ne postoje navedene okolnosti Ponuditelj je dužan u ponudi dostaviti:

Za potrebe dokazivanja urednog podmirenja navedenih obveza Ponuditelj je dužan dostaviti i ispunjenu, potpisanu i pečatom ovjerenu Izjavu ponuditelja (Prilog 5. Poziva na dostavu ponude). Izjavu daje osoba koja je po zakonu ovlaštena za zastupanje Ponuditelja.

### Lažni podaci

Naručitelj će isključiti iz postupka nabave Ponuditelja ako utvrdi da se Ponuditelj lažno predstavljao i/ili pružao neistinite informacije o dokumentima traženim ovom dokumentacijom za nadmetanje. Za potrebe dokazivanja ovih okolnosti Ponuditelj je dužan dostaviti potpisanu i pečatom ovjerenu Izjavu ponuditelja. (Prilog 5. Poziva na dostavu ponude)

U slučaju sumnje u istinitost podataka navedenih u dokumentima koje su ponuditelji dužni dostaviti kao dokaz da ne postoje razlozi isključenja, Naručitelj može radi provjere istinitosti podataka, zatražiti od ponuditelja dostavu izvornika ili ovjerenih preslika spornih dokumenata ili se obratiti izdavatelju, odnosno nadležnom tijelu za izdavanje spornog dokumenta, radi utvrđivanja istinitosti podataka.

## Ostali razlozi isključenja Ponuditelja te dokumenti kojima Ponuditelj dokazuje da ne postoje ostali razlozi za isključenje

Naručitelj će isključiti Ponuditelja iz postupka nabave:

* ako je nad njime otvoren stečaj, ako je u postupku likvidacije, ako njime upravlja osoba postavljena od strane nadležnog suda, ako je u nagodbi s vjerovnicima, ako je obustavio poslovne djelatnosti ili se nalazi u sličnom postupku prema propisima države sjedišta gospodarskog subjekta,
* ako je nad njime pokrenut prethodni postupak radi utvrđivanja uvjeta za otvaranje stečajnog postupka ili postupak likvidacije po službenoj dužnosti, ili postupak nadležnog suda za postavljanje osobe koja će njime upravljati, ili postupak nagodbe s vjerovnicima ili se nalazi u sličnom postupku prema propisima države sjedišta gospodarskog subjekta

Za potrebe dokazivanja ovih okolnosti Ponuditelj je dužandostaviti**:**

* izvod iz sudskog, obrtnog ili drugog odgovarajućeg registra države sjedišta gospodarskog subjekta koji ne smije biti stariji od trideset dana računajući od dana početka postupka nabave ili, /
* važeći jednakovrijedni dokument koji je izdalo nadležno sudsko ili upravno tijelo u državi sjedišta gospodarskog subjekta, ako se ne izdaje izvod naveden pod prethodnom stavkom, ili ne sadrži sve podatke potrebne za utvrđivanje tih okolnosti ili,
* izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika, koje ne smiju biti starije od trideset dana računajući od dana početka postupka nabave, ako se u državi sjedišta gospodarskog subjekta ne izdaje izvod sudskog registra ili oni ne sadrže sve podatke potrebne za utvrđivanje tih okolnosti.
* ako je gospodarski subjekt u posljednje dvije godine do početka postupka nabave učinio težak profesionalni propust koji Naručitelj može dokazati na bilo koji način.

Težak profesionalni propust je postupanje ponuditelja u obavljanju njegove profesionalne djelatnosti protivno odgovarajućim propisima, kolektivnim ugovorima, pravilima struke ili sklopljenim ugovorima o javnoj nabavi, a koje je takve prirode da čini tog gospodarskog subjekta neprikladnom i nepouzdanom stranom ugovora kojeg Naručitelj namjerava sklopiti. Težak profesionalni propust kod izvršenja ugovora je takvo postupanje gospodarskog subjekta koje ima kao posljedicu značajne i/ili opetovane nedostatke u izvršenju bitnih zahtjeva iz ugovora koji su doveli do njegova prijevremenog raskida, nastanka štete ili drugih sličnih posljedica. Postojanje teškog profesionalnog propusta dokazuje Naručitelj na temelju objektivne procjene okolnosti svakog pojedinog slučaja.

Za potrebe dokazivanja gore navedenih okolnosti **ponuditelj je dužan dostaviti ispunjenu, potpisanu i pečatom ( ako je primjenjivo) ovjerenu Izjavu ponuditelja** (Prilog 5 Poziva na dostavu ponude).

* ako postoji sukob interesa između Ponuditelja (uključujući i članove zajednice ponuditelja i podizvoditelja) i imenovanih članova Povjerenstva za nabavu koji se ne može učinkovito ukloniti.

# UVJETI SPOSOBNOSTI PONUDITELJA

Ponuditelj, odnosno zajednica ponuditelja, dužan je u svojoj ponudi priložiti dokumente zahtijevane ovom dokumentacijom za nadmetanje, a kojima dokazuje svoju pravnu i poslovnu sposobnost. Svi dokumenti dostavljaju se na hrvatskom ili engleskom jeziku i latiničnom pismu. Za dokumente izdane na drugom jeziku, potrebno je priložiti prijevod tih dokumenata na hrvatski ili engleski jezik.

### Pravna i poslovna sposobnost

### Dokazi pravne sposobnosti

Ponuditelj mora dostaviti ispravu o upisu u sudski, obrtni, strukovni ili drugi odgovarajući registar države sjedišta Ponuditelja. Ukoliko je navedena isprava izdana na stranom jeziku, ponuditelj je dužan uz istu dostaviti prijevod dokumenta na hrvatski jezik, koja ne mora biti prevedena putem ovlaštenog prevoditelja. U slučaju dodatne provjere, Naručitelj može zatražiti i ovlašteni prijevod dokumenta ili adekvatne isprave.

Upis u registar dokazuje se odgovarajućim izvodom ili odlukom nadležnog tijela, a ako se isti ne izdaju u državi sjedišta gospodarskog subjekta, gospodarski subjekt može dostaviti izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika.

U slučaju zajednice Ponuditelja, svi članovi zajednice Ponuditelja obvezni su pojedinačno dokazati poslovnu i pravnu sposobnost dostavljanjem traženih dokaza uz ponudu. Ako Ponuditelj angažira podizvoditelje, svi podizvoditelji su dužni pojedinačno dokazati pravnu i poslovnu sposobnost dostavljanjem traženih dokaza uz ponudu. Dokaz o pravnoj i poslovnoj sposobnosti ne smije biti stariji od trideset dana računajući od dana početka postupka nabave, te mora biti dostavljen u izvorniku.

# 

# PODACI O PONUDI

## Sadržaj ponude

Ponuda mora sadržavati:

1. Ponudbeni list (za Ponuditelja ili zajednicu Ponuditelja) – Prilog 1,
2. Tehnička specifikacija - Prilog 2,
3. Troškovnik - Prilog 3.
4. Dokumente kojima Ponuditelj dokazuje da ne postoje obvezni i ostali razlozi isključenja - Prilog 4. i 5.
5. Dokument kojima Ponuditelj dokazuje svoju pravnu i poslovnu sposobnost
6. Dijelovi kataloga proizvođača/tehničke specifikacije/ostala dokumentacija kojom se dokazuje jednakovrijednost ili kvaliteta ponuđenih proizvoda (ako je primjenjivo) koji mogu biti na hrvatskom i/ili engleskom jeziku, ako su dostavljeni na drugom jeziku, potrebno je dostaviti (neovlašteni) prijevod na hrvatski jezik.

## Način podnošenja ponuda

Pri izradi ponude Ponuditelj se mora pridržavati zahtjeva i uvjeta iz dokumentacije za nadmetanje. Ponuda se izrađuje na način da čini cjelinu, te se uvezuje na način da se onemogući naknadno vađenje ili umetanje listova. Stranice ponude označavaju se rednim brojem stranice kroz ukupan broj stranica ili obrnuto (1/xx ili xx/1). Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova od koji se svaki dio zasebno spaja. Ako je ponuda izrađena od više dijelova Ponuditelj mora u sadržaju ponude navesti od koliko se dijelova ponuda sastoji.

Dijelovi ponude koji ne mogu biti uvezani ( npr. katalozi i sl.) Ponuditelj obilježava nazivom i navodi u sadržaju ponude kao dio ponude. Ponuda se izrađuje u pisanom obliku i piše neizbrisivom tintom. Ispravci u ponudi moraju biti izrađeni na način da su vidljivi i moraju uz navod datuma ispravka biti potvrđeni potpisom Ponuditelja.

Ponuda se zajedno s pripadajućom dokumentacijom izrađuje na hrvatskom ili engleskom jeziku i latiničnom pismu. Ako se radi o zajednici Ponuditelja, podaci (naziv i sjedište Ponuditelja, adresa, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo), broj računa, navod o tome je li ponuditelj u sustavu PDV-a, adresa za dostavu pošte, adresa e-pošte, kontakt osoba Ponuditelja, broj telefona, broj faksa) u Ponudbenom listu navode se za svakog člana zajednice ponuditelja. U zajedničkoj ponudi mora biti navedeno koji će dio ugovora (predmet, količina, vrijednost i postotni dio) izvršavati pojedini član zajednice Ponuditelja. Isto se primjenjuje na ponudu koja uključuje ugovaranje podizvoditelja. Troškove izrade i dostave ponude snosi Ponuditelj.

## Način dostave ponude

Ponuda se može poslati ili eletronskim putem na kontakt e-mail iz točke 1.1. ovog Poziva ili putem zatvorene omotnice dostavom na adresu Naručitelja: Genos d.o.o., Borongajska 83H, 10000 Zagreb, Republika Hrvatska. Na omotnici ponude mora biti naznačen naziv i adresa Naručitelja, naziv i adresa Ponuditelja, evidencijski broj nabave **08/2021**, naziv predmeta nabave: „**Potrošni materijal**“, te naznaku **„NE OTVARAJ“.**

Ako omotnica nije označena u skladu sa zahtjevima iz ove dokumentacije za nadmetanje, Naručitelj ne preuzima nikakvu odgovornost u slučaju gubitka ili preranog otvaranja ponude.

Kada Ponuditelj osobno dostavlja ponudu Naručitelj će mu izdati potvrdu o primitku. Svaka dostavljena ponuda, izmjena ili dopuna ponude upisuje se u Upisnik o zaprimanju ponuda, prema redoslijedu zaprimanja ponuda. Ponuda koja je dostavljena nakon isteka roka za dostavu ponuda ne upisuje se u Upisnik o zaprimanju ponuda, već se obilježava i evidentira kao zakašnjela, te se vraća neotvorena pošiljatelju bez odgode.

Dokumentacija za nadmetanje dostupna je na internetskoj stranici Strukturnih fondova, adresa internetske stranice [www.strukturnifondovi.hr](http://www.strukturnifondovi.hr).

## Izmjena i/ili dopuna ponude i odustajanje od ponude

Ponuditelj može do isteka roka za dostavu ponuda dostaviti izmjenu i/ili dopunu ponude, a dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju. Nakon proteka roka za dostavu, ponuda se ne smije mijenjati.

## Alternativne ponude

Alternativne ponude nisu dozvoljene.

## Cijena ponude i valuta

Cijena ponude iskazuje se za cjelokupan predmet nabave. **Cijena ponude izražava se u kunama**. Cijena ponude upisuje se brojkama sukladno Ponudbenom listu. Jedinična cijena stavke bez poreza na dodanu vrijednost (PDV) mora biti iskazana sa svim popustima i troškovima na paritetu DAP-Isporučeno na adresu (sjedište Naručitelja) sukladno pravilima Međunarodne trgovačke komore-INCOTERMS 2010.

Ako je u ponudi iskazana neuobičajeno niska cijena ponude ili neuobičajeno niska jedinična cijena što dovodi u sumnju izvršenja Ugovora, Naručitelj može odbiti takvu ponudu. Prije odbijanja ponude zbog neuobičajeno niske cijene, Naručitelj će od Ponuditelja pisanim putem zatražiti objašnjenje s podacima o sastavnim elementima ponude koje smatra bitnima za izvršenje Ugovora o nabavi.

## Rok i način plaćanja

Naručitelj će prema izdanom računu/isporuci Ponuditelja trošak podmiriti unutar 30 dana.

## Kriterij za odabir ponude

Kriterij odabira je **najniža cijena**. Ponuda koja ispunjava sve uvjete iz Poziva na dostavu ponude i ima najnižu cijenu smatra se najboljom ponudom. Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

## Jezik i pismo na kojem se sastavlja ponuda

Ponuda se izrađuje na hrvatskom ili engleskom jeziku i latiničnom pismu. Ukoliko je izvorni dokaz u ponudi na drugom jeziku, uz njega je potrebno priložiti i prijevod na hrvatski jezik.

## Rok valjanosti ponude

Rok valjanosti ponude je najmanje **60 dana** od dana određenog kao krajnji rok za dostavu ponude. Na zahtjev Naručitelja, ponuditelj može produžiti rok valjanosti svoje ponude.

## Datum, vrijeme i mjesto dostave ponuda

Ponude moraju biti dostavljene bez obzira na način dostave, najkasnije do **23.08.2021. do 16:00 sati**. Ponude koje nisu pristigle u propisanom roku neće se otvarati, već će se neotvorene vratiti ponuditelju.

## Otvaranje ponuda

Postupak otvaranja ponuda provodi Povjerenstvo za nabavu koji će o tome sastaviti Zapisnik o otvaranju ponuda u kojem će se navesti sljedeće:

* Naziv i sjedište ponuditelja, a u slučaju zajednice ponuditelja naziv i sjedište svakog člana zajednice ponuditelja.
* Činjenica da li je ponuda dostavljena na vrijeme i da li je propisno zapakirana.
* Da li je Ponudbeni list potpisan
* Cijena ponude iz Ponudbenog lista bez poreza na dodanu vrijednost i cijena ponude s porezom na dodanu vrijednost.

## Pregled i ocjena ponuda

Postupak pregleda i ocjene ponuda obavit će Povjerenstvo za nabavu imenovan od strane Naručitelja. Prilikom pregleda i ocjene ponuda Povjerenstvo za nabavu provodi sljedeće aktivnosti:

* provjeru sukladnosti ponude s formalnim zahtjevima;
* procjenu postojanja obveznih razloga isključenja i ispunjenja uvjeta kvalifikacije;
* procjenu tehničke sukladnosti ponude;
* ocjenu ponuda na temelju kriterija za odabir

Ako podaci ili dokumentacija koju trebao podnijeti Ponuditelj jesu ili se čine nepotpuni ili pogrešni ili ako nedostaju određeni dokumenti, Naručitelj može tijekom pregleda i ocjene ponuda zahtijevati od tih Ponuditelja da podnesu, dopune, pojasne ili upotpune nužne podatke ili dokumentaciju u primjerenom roku koji ne smije biti kraći od 5 kalendarskih dana. Takvi zahtjevi i postupanje Naručitelja moraju biti u skladu s načelima jednakog tretmana i transparentnosti. Pojašnjenjem ili upotpunjavanjem se neće tražiti niti prihvatiti izmjene ponuda.

Ako je u ponudi iskazana neuobičajeno niska cijena ponude ili neuobičajeno niska pojedina jedinična cijena, što dovodi u sumnju mogućnost izvršenja usluge koja je predmet nabave, Naručitelj može odbiti takvu ponudu. Prije odbijanja ponude zbog neuobičajeno niske cijene, Naručitelj će od Ponuditelja pisanim putem zatražiti objašnjenje o sastavnim elementima kalkulacije ponude, koje smatra bitnima za kasnije izvršenje ugovora o nabavi. Kod ocjene cijena Naručitelj uzima u obzir usporedne iskustvene i tržišne vrijednosti te sve okolnosti pod kojima će se izvršavati ugovor o nabavi.

Nakon pregleda i ocjene ponuda valjane ponude će se rangirati prema kriteriju za odabir ponude. Ako dvije ili više valjanih ponuda budu jednako rangirane prema kriteriju za odabir ponude, Naručitelj će odabrati ponudu koja je zaprimljena ranije sukladno Upisniku o zaprimanju ponuda.

Nakon rangiranja ponuda prema kriteriju za odabir ponude, a prije donošenja Odluke o odabiru, Naručitelj može od najpovoljnijeg Ponuditelja s kojima namjerava sklopiti Ugovor o nabavi, u primjerenom roku ne kraćem od pet (5) dana od dana dostave zahtjeva, zatražiti dostavu izvornika ili ovjerenih preslika jednog ili više dokumenata kojima se dokazuje ne postojanje razloga za isključenje sukladno točki 3. Ako je Ponuditelj već u ponudi dostavio potrebne dokumente u izvorniku ili ovjerenoj preslici, neće ih biti dužan ponovo dostavljati.

Izvornici ili ovjerene preslike dokumenata dostavljeni u svrhu provjere Ponuditelja ne moraju odgovarati prethodno dostavljenim neovjerenim preslikama dokumenata, primjerice u pogledu datuma izdavanja, odnosno starosti, ali njima Ponuditelj mora dokazati da i dalje ispunjava uvjete koje je Naručitelj odredio u postupku nabave.

Ako najpovoljniji Ponuditelj u dopuštenom roku ne dostavi sve tražene izvornike ili ovjerene preslike dokumenata i/ili ne dokaže da i dalje ispunjava uvjete koje je odredio Naručitelj, Naručitelj će isključiti takvog Ponuditelja iz daljeg postupka pregleda i ocjene ponuda odnosno odbiti njegovu ponudu. Tada će Naručitelj ponovo izvršiti rangiranje ponuda prema kriteriju za odabir ne uzimajući u obzir ponudu Ponuditelja kojeg je isključio, te pozvati sljedećeg najpovoljnijeg Ponuditelja da dostavi traženo.

Naručitelj će na osnovi rezultata pregleda i ocjene ponuda odbiti:

* ponudu ponuditelja koji nije dokazao uvjete kvalifikacije u skladu s dokumentacijom za nadmetanje,
* ponudu koja nije cjelovita,
* ponudu koja sadrži pogreške, nedostatke ili nejasnoće, ako te pogreške, nedostaci ili nejasnoće nisu uklonjive,
* ponudu koja je suprotna odredbama dokumentacije za nadmetanje,
* ponudu u kojoj cijena nije iskazana u apsolutnom iznosu,
* ponudu u kojoj pojašnjenjem ili upotpunjavanjem nije uklonjena pogreška, nedostatak ili nejasnoća,
* ponudu koja ne ispunjava uvjete vezane za svojstva predmeta nabave, te time ne ispunjava zahtjeve određene u dokumentaciji za nadmetanje,
* ponudu za koju Ponuditelj nije pisanim putem prihvatio ispravak računske pogreške (ako je primjenjivo),
* ponude Ponuditelja koji je dostavio dvije ili više ponuda u kojima je ponuditelj i/ili član zajednice ponuditelja,
* ponudu koja sadrži štetne odredbe,
* ponudu s neuobičajeno niskom cijenom ako Ponuditelj unutar postavljenog roka nije dao zatraženo objašnjenje neuobičajeno niske cijene ili njegovo objašnjenje nije prihvatljivo.

Na kraju postupka pregleda i ocjene ponuda Povjerenstvo za nabavu će sastaviti Zapisnik o pregledu i ocjeni ponuda.

## Donošenje odluke o odabiru

Odluku o odabiru donosi Povjerenstvo za nabavu imenovan od strane direktora Naručitelja prof. dr. sc. Gordan Lauc, u roku od najviše **30 kalendarskih dana od dana isteka roka za dostavu ponuda**. O eventualnom produženju roka za donošenje Odluke o odabiru Naručitelj će obavijestiti sve ponuditelje na način koji omogućuje dokaz o primitku (dostavnica, kopija izvješća o uspješnoj isporuci telefaksa, ispis izvješća o pročitanoj elektronskoj pošti, osobno preuzimanje i sl.). Odluka o odabiru biti će javno objavljena na internetskoj stranici strukturnih fondova, te će istovremeno biti poslana svim Ponuditeljima koji su sudjelovali u postupku nabave i dostavili ponude i to na način koji omogućuje dokaz o primitku (dostavnica, kopija izvješća o uspješnoj isporuci telefaksa, ispis izvješća o pročitanoj elektronskoj pošti, osobna dostava i sl.).

Istodobno s Odlukom o odabiru Naručitelj dostavlja zasebno svakom pojedinom:

* neuspješnom Ponuditelju: Obavijest o razlozima za njegovo isključenje ili odbijanje njegove ponude;

## Poništenje postupka nabave / grupe nabave

Naručitelj zadržava pravo poništenja postupka nabave (ili grupe nabave) o čemu će informirati gospodarske subjekte – Ponuditelje objavom Odluke o poništenju postupka nabave na internetskim stranicama gdje je objavljena dokumentacija za nadmetanje.

Naručitelj će poništiti postupak nabave (ili grupe nabave) ako:

* nije pristigla niti jedna ponuda (za grupu);
* nije zaprimio niti jednu valjanu ponudu (za grupu),
* nakon odbijanja ponuda ne preostaje nijedna valjana ponuda (po grupi).

Naručitelj može poništiti postupak nabave (ili grupe nabave) ako:

* se tijekom postupka utvrdi da je Dokumentacija za nadmetanje manjkava te kao takva ne omogućava učinkovito sklapanje ugovora (primjerice u Dokumentaciji za nadmetanje su navedeni pogrešni podaci).

Ukoliko se postupak nabave poništi prije otvaranja ponuda, zapečaćene omotnice bit će vraćene Ponuditeljima. Ukoliko se postupak nabave poništi nakon otvaranja ponuda, osim objave Odluke o poništenju postupka nabave na internetskoj stranici na kojoj je dostupna i dokumentacija za nadmetanje, svim Ponuditeljima koji su podnijeli ponude biti će poslana Odluka o poništenju postupka nabave na način koji omogućuje dokaz o primitku (dostavnica, kopija izvješća o uspješnoj isporuci putem telefaksa, ispis izvješća o pročitanoj elektronskoj pošti i slično).

Niti u kojem slučaju, Naručitelj se neće smatrati odgovornim za bilo kakvu štetu, uključujući gubitak ili izgubljenu dobit, koja je na bilo koji način povezana sa otkazivanjem nabave čak ni u slučaju da je Naručitelj bio obaviješten o mogućnosti nastanka štete.

## Uvid u ponude

U roku 4 dana od dana objave odluke o odabiru, Naručitelj će na zahtjev Ponuditelja omogućiti uvid u bilo koju ponudu, osim u one podatke koje su ponuditelji označili tajnima. Podaci iz ponude ne smiju se kopirati, umnažati, reproducirati, fotografirati ili snimati, već samo ručno bilježiti.

## Završetak postupka nabave

Postupak nabave završava danom obostranog potpisa Ugovora o nabavi ili danom objavljivanja Odluke o poništenju prethodne odluke o odabiru (ukoliko je predstavka Ponuditelja osnovana), ili danom objavljivanja Odluke o poništenju postupka nabave.

# POPIS PRILOGA

Prilog 1 – Ponudbeni list

Prilog 2 – Specifikacija usluge

Prilog 3 – Troškovnik

Prilog 4 – Izjava o nekažnjavanju

Prilog 5 – Izjava ponuditelja